钦定古今图书集成/理学汇编/文学典/第110卷 > 邹德溥
## 钦定古今图书集成/理学汇编/文学典/第110卷 > 邹德溥

按《江西通志》：“德溥，字汝光，安福人。万历进士，入翰林，
充经筵日讲。奉敕修《职方志》。时上御讲稍弛，溥集二
祖、八宗召对事为《泰交录》九卷以进。上省览嘉纳。迁
洗马、辅道东宫三较会闱，所得士，后皆为名公卿。休
致归，倡明正学，与陈蒙山、邹南皋朝夕讲研。光宗立，
诏录讲读功，拟以公辅。溥已即世，敕所司为位祭之。”
著有《易会》《春秋匡解》《雪山草》《葡卜吟》。